02020D1346 — SL — 28.10.2022 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

IZVEDBENI SKLEP SVETA (EU) 2020/1346

z dne 25. septembra 2020

o odobritvi začasne podpore Helenski republiki na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19







Člen 1

Grčija izpolnjuje pogoje iz člena 3 Uredbe (EU) 2020/672.

Člen 2

▼M2

1. Unija da Grčiji na voljo posojilo v znesku največ 6 165 000 000 EUR. Povprečna zapadlost posojila ne presega 15 let.

2. Obdobje razpoložljivosti finančne pomoči, odobrene s tem sklepom, je 39 mesecev od prvega dne po začetku učinkovanja tega sklepa.

▼B

3. Komisija da Grčiji na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da se največja povprečna zapadlost iz odstavka 1 upošteva, ko so izplačani vsi obroki.

▼M2

4. Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672. Vsi nadaljnji obroki se sprostijo v skladu s pogoji navedenega sporazuma o posojilu ali so, kadar je ustrezno, pogojeni z začetkom veljavnosti dodatka k navedenemu sporazumu ali spremenjenega sporazuma o posojilu, sklenjenega med Grčijo in Komisijo, ki nadomešča prvotni sporazum o posojilu.

▼B

5. Grčija plača stroške financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja, povezanega s posojilom, odobrenim na podlagi odstavka 1 tega člena.

6. Komisija odloča o obsegu in sprostitvi obrokov ter obsegu tranš.

▼M2

Člen 3

Grčija lahko financira naslednje ukrepe:

(a) posebni dodatek za zaposlene, katerih pogodbe o zaposlitvi so bile začasno prekinjene, kot je določen v členu 13 „Pravnega akta z dne 14. marca 2020“, kakor je bil nazadnje podaljšan z „Zakonom 4778/2021 z dne 19. februarja 2021“ in „Ministrsko odločbo 3512/2022“;

(b) kritje prispevkov za socialno varnost zaposlenih v okviru ukrepa iz točke (a) tega člena, kot je določeno v členu 13 „Pravnega akta z dne 14. marca 2020“, kakor je bil nazadnje podaljšan z „Zakonom 4778/2021 z dne 19. februarja 2021“ in „Ministrsko odločbo 3512/2022“;

(c) posebni dodatek za strokovnjake, ki so samozaposleni, kot je določen v členu 8 „Pravnega akta z dne 20. marca 2020“;

(d) shemo skrajšanega delovnega časa, kot je določena v členu 31 „Zakona 4690/2020“;

(e) prispevke delodajalcev za socialno varnost za zaposlene v sezonskih podjetjih v terciarnem sektorju, kot so določeni v členu 123 „Zakona 4714/2020“.

▼B

Člen 4

Grčija do 30. marca 2021 in nato vsakih šest mesecev obvešča Komisijo o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

Člen 5

Ta sklep je naslovljen na Helensko republiko.

Ta sklep začne učinkovati z dnem uradne obvestitve naslovnika.

Člen 6

Ta sklep se objavi v Uradnem listu Evropske unije.